Okresná prokuratúra Skalica 
Ružová 2, 909 01 Skalica 	

Sp. zn. : Pv 1218/08/2206	Skalica, 26.3.2013
EEČ : 2-20-18-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 491/2008 Zbierky zákonov

Rozhodol: 	prokurátorka Okresnej prokuratúry Skalica
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
v období od 01.12.1999 do 31.05.2010 XXXXX na iných miestach Slovenskej republiky a Chorvátskej republiky si ako otec riadne neplnil vyživovaciu povinnosť voči mal. XXXXX, nar. 1996, hoci táto povinnosť mu vyplýva zo zákona o rodine, pričom jej rozsah bol určený rozsudkom Okresného súdu XXXXX sp.zn. P 150/98-24 zo dňa 13.08.1998, právoplatný dňa 12.09.1998 sumou 600,-Sk (19,91,-€) mesačne, ktoré mal zasielať mesačne do 15. dňa príslušného mesiaca do rúk matky dieťaťa XXXXX, XXXXX celkove dlhuje na výživnom sumu 2.516,62,-€,

lebo o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Poverený príslušník PZ, Obvodného oddelenia PZ XXXXX uznesením zo dňa 29.06.2000 pod  ČVS: ORP-35/2000 podľa § 160  ods. 1 Tr. poriadku zák. č. 140/1961 Zb. začal trestné stíhanie a uznesením vyšetrovateľa PZ, Okresného úradu vyšetrovania PZ XXXXX zo dňa 13.09.2000 pod ČVS : ORP-223/2000 podľa § 163 ods. 1 Tr. poriadku zák. č. 140/1961 Zb. vzniesol obvinenie XXXXX pre trestný čin zanedbania povinnej výživy podľa § 213 ods. 1 Tr. zákona č. 140/1961 Zb.

	Poverený príslušník PZ, Okresné riaditeľstvo PZ XXXXX, úrad justičnej a kriminálnej polície, odbor skráteného vyšetrovania, oddelenie skráteného vyšetrovania XXXXX uznesením pod ČVS : ORP-1708/2-OSV-SE-2005 zo dňa 28.11.2005 začal podľa § 160 ods. 1 Tr. poriadku zák. č. 140/1961 trestné stíhanie a súčasne podľa § 163 ods. 1 Tr. poriadku zák. č. 140/1961 Zb. vzniesol obvinenie XXXXX pre trestný čin zanedbania povinnej výživy podľa § 213 ods. 1 Tr. zákona č. 140/1961 Zb. 

	Vyšetrovateľ PZ Okresného riaditeľstva PZ XXXXX úrad justičnej a kriminálnej polície, odbor všeobecnej kriminality XXXXX pod ČVS : ORP-586/OVK-SE-2008 uznesením zo dňa 09.09.2008 podľa § 21 ods. 3 Tr. poriadku spojil trestné veci na spoločné konanie.

	Vyšetrovateľ Úradu justičnej a kriminálnej polície Okresného riaditeľstva PZ v XXXXX dňa 16.09.2008 pod ČVS : ORP-586/OVK-SE-2008 obvineného upozornil na zmenu právnej kvalifikácie v zmysle § 206 ods. 6 Tr. poriadku, že jeho konanie bude posudzované ako prečin zanedbania povinnej výživy podľa § 207 ods. 1, ods. 3 písm. b/ Tr. zákona.
     
Vyšetrovateľ Okresného úradu vyšetrovania PZ XXXXX  uznesením zo dňa 10.11.2000 prerušil trestné stíhanie podľa § 173 ods. 1 písm. a/ Tr. poriadku zák. č. 140/1961 Zb., poverený príslušník Okresného riaditeľstva PZ XXXXX úrad justičnej a kriminálnej polície, odbor skráteného vyšetrovania, oddelenie skráteného vyšetrovania XXXXX uznesením zo dňa 30.12.2005 prerušil trestné stíhanie podľa § 173 ods. 1 písm. a/ Tr. poriadku zák. č. 140/1961 Zb., vyšetrovateľ Okresného riaditeľstva PZ v XXXXX, Úradu justičnej a kriminálnej polície, odbor kriminálnej polície, oddelenie všeobecnej kriminality XXXXX uznesením zo dňa 31.10.2007 podľa § 228 ods. 2 písm. a/ Tr. poriadku prerušil trestné stíhanie, vyšetrovateľ Okresného riaditeľstva PZ v XXXXX, Úradu justičnej a kriminálnej polície, odbor kriminálnej polície, oddelenie všeobecnej kriminality XXXXX uznesením zo dňa 29.12.2008 podľa § 228 ods. 2 písm. a/ Tr. poriadku prerušil trestné stíhanie a vyšetrovateľ Okresného riaditeľstva PZ v XXXXX, odbor justičnej a kriminálnej polície, oddelenie justičnej polície XXXXX uznesením ČVS : ORP-143/JP-SI-2010 zo dňa 01.06.2010 podľa § 228 ods. 2 písm. a/ Tr. poriadku opätovne prerušil trestné stíhanie.   

Poverený príslušník Okresného riaditeľstva PZ v XXXXX, Úradu justičnej a kriminálnej polície, odbor skráteného vyšetrovania, oddelenie skráteného vyšetrovania XXXXX  uznesením zo dňa 10.05.2007 pokračoval v trestnom stíhaní podľa § 228 ods. 5 Tr. poriadku, vyšetrovateľ Okresného riaditeľstva PZ v XXXXX Úradu justičnej a kriminálnej polície, odbor kriminálnej polície, oddelenie všeobecnej kriminality XXXXX uznesením zo dňa 05.09.2008 podľa § 228 ods. 5 Tr. poriadku pokračoval v trestnom stíhaní obvineného a vyšetrovateľ Okresného riaditeľstva PZ v XXXXX Odbor justičnej a kriminálnej polície, oddelenie justičnej polície XXXXX uznesením zo dňa 15.03.2010 podľa § 228 ods. 5 Tr. poriadku opätovne pokračoval v trestnom stíhaní obvineného.
  
Trestné stíhanie bolo prostredníctvom Krajskej prokuratúry Trnava odovzdané do Chorvátskej republiky.  

Rozsudkom Chorvátskej republiky, XXXXX sp.zn. 27-Kzm-305/11 zo dňa 22. mája 2012, ktorý nadobudol právoplatnosť dňa 22.05.2012 bol obvinený XXXXX uznaný vinným z trestného činu proti manželstvu, rodine  a mládeži - porušením povinnosti platenia výživného podľa § 209 ods. 1 a ods. 2 Tr. zákona a trestným podľa § 209 ods. 2 Tr. zákona, všetko v nadväznosti na § 60 Tr. zákona a takže sa mu na základe § 209 ods. 2 Tr. zákona za trestný čin pod bodom 1/ rozsudku pre poškodenie maloletého XXXXX potvrdzuje trest odňatia slobody na 1 rok a 6 mesiacov a za trestný čin pod bodom 2/ rozsudku sa potvrdzuje trest odňatia slobody na  8 mesiacov, a na základe § 60 Tr. zákona obvinenému sa ukladá celkový jednotný trest odňatia slobody na 2 roky a na základe § 67 Tr. zákona uplatňuje sa podmienečný rozsudok tým, že sa vyrieknutý celkový jednotný trest odňatia slobody nevykoná, ak obvinený v období za 4 roky nespácha nový trestný čin a pod nasledujúcou podmienok na základe § 209 ods. 3 Tr. zákona, ak v období počas 1 roka a 8 mesiacov uhradí zročné a neuhradené dlhy vo výške 18.059,40-kún. Na základe § 122 ods. 4 Tr. poriadku, náklady trestného konania budú uhradené zo štátneho rozpočtu.  

Vzhľadom k tomu, že právoplatným rozsudkom Chorvátskej republiky, XXXXX sp.zn. 27-Kzm-305/11 zo dňa 22. mája 2012, ktorý nadobudol právoplatnosť dňa 22.05.2012  bolo o skutku obvineného XXXXX už právoplatne rozhodnuté cudzozemským súdom a toto rozhodnutie možno považovať za dostačujúce som rozhodla tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Oľga Bakičová
prokurátorka